ALT+Tab: હવે લગભગ બને છે એવું કે લોકોને કમ્પ્યૂટર પર કામ કરતી વખતે અનેક વિન્ડૉઝ ખુલ્લી રાખીને કામ કરવાની ટેવ હોય છે કારણકે કઈ વિન્ડૉમાં જઈને ક્યારે કામ કરવું પડે તે કહેવાય નહીં. પરંતુ આવી સ્થિતિમાં બીજી વિન્ડૉ ખોલવા માટે માઉસનો સહારો લેવો પડે છે. આવું ન કરવું હોય અને ઝડપથી બીજી કોઈ વિન્ડૉ કે પ્રૉગ્રામમાં જવું હોય તો આ કમાન્ડ વાપરો. તેમાં તમને તમે ખોલેલી વિન્ડૉનો પ્રિવ્યૂ પણ દેખાશે અને કયા પ્રૉગ્રામમાં તમે જઈ શકો તે હાઇલાઇટ કરેલું પણ દેખાશે. જો તમે તે પ્રૉગ્રામમાં ન જવા માગતા હો તો આ કમાન્ડ વાપરવાનું ચાલુ રાખો. CTRL +/-: ઘણી વાર તમે કામ કરતા હો ત્યારે તમારે કોઈ લખાણ કે તસવીર કે કોઈ પેજ મોટું કરીને જોવું હોય છે, અથવા નાનું કરીને પણ જોવું હોય છે. આવી સ્થિતિમાં તમે જે તે પ્રૉગ્રામ કે વેબસાઇટમાં જઈને ઝૂમ કરવા જશો તો સમય થોડો વધુ બગડશે. તેના બદલે આ કમાન્ડ વાપરો. જ તમારે ઝૂમ ઇન એટલે કે મોટું કરવું હોય તો કંટ્રૉલ અને વત્તા (પ્લસ)નું બટન એક સાથે દબાવો. જો તમારે નાનું એટલે કે ઝૂમ આઉટ કરવું હોય તો કંટ્રૉલ અને બાદબાકી (માઇનસ)નું બટન એકસાથે દબાવો.